stanford-oval/wikipedia huggingface dataset:
Burne Hogarth

Burne Hogarth
Burne Hogarth (25. joulukuuta 1911 – 28. tammikuuta 1996) oli yhdysvaltalainen sarjakuvapiirtäjä ja kuvittaja. Hän oli myös merkittävä käyttögrafiikan opettaja. Hogarth tunnetaan parhaiten Tarzan-sanomalehtistripeistään sekä monista sarjakuvapiirtäjille ja kuvittajille suunnatuista anatomiaoppaistaan.
Isänsä varhaisen kuoleman vuoksi Hogarth lähti töihin sanomalehtialalle jo 15-vuotiaana. Hän työskenteli aluksi mainosten parissa ja siirtyi vähitellen piirtämään sarjakuvia. Vuosina 1937–1945 sekä 1947–1950 Hogarth piirsi Tarzan-sarjakuvaa lehtien sunnuntaisivuille.
Piirtäjäntöidensä ohessa Hogarth opetti piirtämistä useissa oppilaitoksissa, Vuonna 1944 hän perusti opiston, josta tuli lopulta School of Visual Arts, joka on nykyisin yksi suurimmista yksityisistä taidekouluista maailmassa. Hogarth suunnitteli koulun alkuperäisen opetusohjelman ja opetti muun muassa piirtämistä, kirjoittamista ja taidehistoriaa. Useat supersankarisarjakuvien piirtäjät ovat olleet Hogarthin oppilaina.
Hogart julkaisi 1958 ensimmäisen anatomiaoppaansa Dynamic Anatomy. Seuraavina vuosikymmeninä hän laati useita muita piirrosoppaita, jotka keskittyivät eri osa-alueisiin kuten käsiin tai vaatteiden laskoksiin. Hän palasi 1970-luvulla vielä Tarzanin pariin ja piirsi muutamia sarjakuva-albumeita tämän seikkailuista.
Hogarth kuoli vuonna 1996 Pariisissa sydänkohtaukseen palattuaan Angoulêmen kansainvälisilta sarjakuvafestivaaleilta.
Tuotanto

Dynamic Anatomy. 1958
Drawing the Human Head. 1965
Dynamic Figure Drawing. 1970
Tarzan of the Apes. 1972
Jungle Tales of Tarzan. 1976
Drawing Dynamic Hands. 1977
Dynamic Light and Shade. 1981
The Arcane Eye of Hogarth. 1992
Tarzan in Color: 1938–1939. 1994
Dynamic Wrinkles and Drapery. 1995
Tarzan in Color 1941–1942
Tarzan in Color: 1947–1948. 1996
Carl W. Savander

Carl Wilhelm Savander (21. tammikuuta 1822 Lappeenranta – 23. toukokuuta 1895 Lappeenranta) oli suomalainen kauppias ja virka- ja valtiopäivämies.
Savanderin vanhemmat olivat kauppaneuvos Carl Savander ja Sofia Holitzius. Savander kävi lyseota Helsingissä, mutta tuli jo nuorena isänsä liikkeeseen töihin ja sittemmin osakkaaksi. Liikkeen mentyä vararikkoon Savanderista tuli 1872 asemapäällikkö Parkalaan ja Valkeasaareen, jossa hän toimi myös Suomen tullilaitoksen asiamiehenä vuoteen 1892. Sieltä hän muutti takaisin Lappeenrantaan. Savander oli Lappeenrannan edustaja porvarissäädyssä valtiopäivillä  1863–1864.
Black Angel – tuhon enkeli

| Black Angel – tuhon enkeli> Flight of The Black Angel |
| --- | --- |

Ohjaaja:  Jonathan Mostow
Käsikirjoittaja:   Henry Dominic  Jonathan Mostow 
Tuottaja:   Oliver G. Hess  Kevin M. Kallberg 
Pääosat:   William O'Leary  Peter Strauss  James O'Sullivan  Michele Pawk 
Valmistustiedot
Valmistusmaa:  Yhdysvallat
Tuotantoyhtiö:  Hess/Kallberg Productions
Levittäjä:  Paramount+ with Showtime
Ensi-ilta:  1991
Kesto:  115 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Black Angel – tuhon enkeli on vuonna 1991 ensi-iltansa saanut yhdysvaltalainen toiminta- ja jännityselokuva. Elokuvan on ohjannut Jonathan Mostow, joka on myös suunnitellut tarinan yhdessä Henry Dominicin kanssa, joskin Dominic on käsikirjoituksen ainoa kirjoittaja. Elokuvan on tuottanut Oliver G. Hess ja Kevin M. Kallberg, ja tuotantoyhtiöinä toimivat Hess/Kallberg Productions ja Trimark Pictures.
Elokuvan nimeksi on joihinkin kohtiin kirjoitettu Flight of the Black Angel, kun se yleensä kirjoitetaan ilman the-sanaa.
Näyttelijät

| 0 | 1 | 2 |
| --- | --- | --- |
|  Peter Strauss  | … |  everstiluutnantti Ryan   |
|  William O'Leary  | … |  kapteeni Gordon   |
|  Ben Rawnsley  | … |  herra Gordon   |
|  K Callan  | … |  rouva Gordon   |
|  James O'Sullivan  | … |  eversti Douglas   |
|  Michele Pawk  | … |  Valerie Dwyer   |
|  Michael Keys Hall  | … |  Richard Dwyer   |
|  Marcus Chong  | … |  Dragonfly   |
|  Jerry Bossard  | … |  Bulldog   |
|  Patricia Sill  | … |  kapteeni Gaiter   |
|  Kim Robillard  | … |  kersantti Carter   |
|  James Henriksen  | … |  Harvey Glatman   |
|  Rodney Eastman  | … |  Bobby Gordon   |
Carl Billsten nuorempi

Carl Billsten nuorempi (noin 1635–1691) oli Pinjaisten ja Fagervikin ruukkien johtaja isänsä Carl Billsten vanhemman jälkeen ja Skogbyn masuunin perustaja. Billsten panosti ruukeissaan kankiraudan tuottamisen ohessa myös erilaisiin valutuotteisiin ja taontaan. Fagervikissa tuotettiin nauloja, hevosenkenkiä, uunipeltejä, sirppejä, auranteriä ja muita vastaavia esineitä. Kukoistavan teollisen tuotannon varjopuolena olivat syytökset laittomasta liiketoiminnasta, joita esitettiin Billstenia kohtaan kahden vuosikymmenen ajan. Vaikutusvaltaisen patruunan onnistui kuitenkin viivyttää asian käsittelyä vuosien ajan ja lopulta vesittää oikeusjuttu. Samalla Billsten vietti suurellista elämää ruukinkartanollaan, ja erityisesti tuhlailevasta elämästä on jäänyt muistiin Billstenin Katarina-tyttären ja Uudenmaan ja Hämeen läänin veromestarin Arvid Carlstedtin ylelliset häät vuonna 1688.
Avioliitostaan porvari Wellam Heyn tyttären kanssa Billstenillä oli poika Carl, joka aateloitiin nimellä von Bildsten.
Kirjallisuutta

Suomen kansallisbiografia.  (Osa 1)  Helsinki:  Suomalaisen kirjallisuuden seura, 2003.  ISBN 951-746-442-8.
”Carl Billsten den yngre”, Biografiskt lexikon för Finland.  Helsinki:  Svenska litteratursällskapet i Finland.  URN:NBN:fi:sls-5107-1416928957713.  Carl Billsten den yngre. (ruotsiksi)
Byron Stroud

| Byron Stroud |
| --- | --- |
 Byron Stroud Strapping Young Ladin riveissä, 2005
Henkilötiedot
Syntynyt: 12. helmikuuta 1969 (ikä 55)
Ammatti:  muusikko
Muusikko
Aktiivisena:  1987–
Tyylilajit:  heavy metal, death metal, industrial metal, alternative metal
Soittimet:  basso, laulu
Yhtyeet:  Fear Factory, Zimmers Hole, Ani Kyd, Tenet, Caustic Thought, Front Line Assembly, Unit:187, Devin Townsend, 3 Inches of Blood, Strapping Young Lad
  [ Muokkaa Wikidatassa ] [ ohje ]  
Byron Stroud (s. 12. helmikuuta 1969 New Westminster, Brittiläinen Kolumbia, Kanada) on metalliyhtyeiden Fear Factory ja Strapping Young Lad entinen basisti. Nykyään hän toimii yhtyeissä 3 Inches of Blood, City of Fire sekä Zimmers Hole.
Diskografia

Caustic Thought – Caustic Thought (1994)
Devin Townsend – Punky Brüster - Cooked on Phonics (1996)
Devin Townsend – Physicist (2000)
Ani Kyd – Evil Needs Candy Too (2005)
Archetype (2004)
Transgression (2005)
Mechanize (2010)
City (1997)
No Sleep 'till Bedtime (1998)
Strapping Young Lad (2003)
Alien (2005)
The New Black (2006)
Unit 187 (1995)
Loaded (1998)
Bound By Fire (1997)
Legion of Flames (2001)
When You Were Shouting at the Devil...We Were in League With Satan (2008)
Aiheesta muualla

Byron Stroud Encyclopaedia Metallumissa (englanniksi)
Strapping Young Lad
| --- | --- |
Studioalbumit:   Heavy as a Really Heavy Thing  City  Strapping Young Lad  Alien  The New Black 
EP:t:   Tour EP  C:enter:### 
Livealbumit:  No Sleep 'till Bedtime
Kokoelmat:  1994–2006 Chaos Years
Singlet:   "S.Y.L."  "Detox"  "Relentless"  "Love?"  "Wrong Side" 
DVD:t:  For Those Aboot to Rock: Live at the Commodore
Katso myös:   Steve Vai  Zimmers Hole  Fear Factory  Dark Angel  Death  Dethklok  Front Line Assembly
Carl Björkman (elokuvakriitikko)

Carl Nils Gutaf Björkman (8. kesäkuuta 1901 – 25. heinäkuuta 1961[lähde? ]) oli ruotsalainen elokuvakriitikko ja kustannuspäällikkö.
Björkman valmistui filosofian lisensiaatiksi Uppsalan yliopstosta 1026.
Björkman toimi kriitikkona Dagens Nyheterissä vuosina 1936–1938 ja uudestaan vuodesta 1946 alkaen. Hän arvosteli erityisesti 1930-luvun ruotsalaisia komediaelokuvia.[lähde? ]
Björkman työskenteli kirjakustantamo Wahlström & Widstrandissa 1920-luvulla ja osti sen vuonna 1938 Martha Wahlströmiltä. Suomen-suhteidensa ansiosta hän sai yhtiölle julkaistavaksi muun muassa Elmer Diktoniuksen, Mika Waltarin, Väinö Linnan ja Jörn Donnerin kirjoja. Hän myös julkaisi nuorien kirjailijoiden, kuten Olof Lagercrantzin, Per Wästbergin ja Bo Grandienin tuotoksia. Björkman itsekin kirjoitti runoja nimillä Göran Falk ja Mats Fahlén.
Björkman arvosteli paljon Ingmar Bergmanin elokuvia ja yritti innokkaasti teilata hänen elokuvansa Viettelysten ilta. Kuultuaan radiosta Björkmanin kuolleen Bergman on kertonut tanssineensa riemusta.
Björkman teki itsemurhan vuonna 1961. Hänen jälkeensä Dagens Nyheterin elokuva-arvostelijaksi tuli Jörn Donner.[lähde? ]
Teokset

Borgerlig livssyn : kritik och försvar (1932)
Om kravet på en ny svensk borgerlighet, poliittinen esitelmä (1934)
Göran Falk: Trädgårdens afton, runoja (1954)
Göran Falk: Härfågel, runoja (1955)
Göran Falk: Domaredans, runoja (1956)
Buto

Buto voi viitata seuraaviin:
butō, japanilainen nykytanssin muoto
Buto eli Wadjet, muinaisegyptiläinen jumalatar
Buto, kaupunki muinaisessa Egyptissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Buto”, voi hakea sivunnimihaulla, laajalla sivunnimihaulla tai tekstihaulla.
Brandon Sutter

| Brandon Sutter |
| --- | --- |

Henkilötiedot
Syntynyt: 14. helmikuuta 1989 (ikä 35) Huntington, New York, Yhdysvallat
Kansalaisuus:   Kanada  Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  190 cm
Paino:  83 kg
Pelinumero:  16
Pelaajaura
Pääsarjaura:  2008–2023
Aik. seurat:  Carolina Hurricanes (NHL)   Albany River Rats (AHL)   Pittsburgh Penguins (NHL)   Vancouver Canucks (NHL)
NHL-varaus:  11. varaus, 2007 Carolina Hurricanes
Brandon Sutter (s. 14. helmikuuta 1989 Huntington, New York, Yhdysvallat) on uransa lopettanut kanadalais-yhdysvaltalainen jääkiekkoilijaa. Sutterin vahvuuksia olivat kahden suunnan pelaaminen, johtajuus, pelintekeminen ja luistelu. Sutter siirtyi kesällä 2015 Vancouveriin Pittsburghista, vaihdossa Nick Boninoon.
Perhe

Brandon kuuluu kuuluisaan Sutterin sukuun. Hänen isänsä on kolminkertainen Stanley Cup-voittaja Brent Sutter, joka on pelannut yli 1000 runkosarjaottelua NHL:ssä. Brent valmensi poikaansa kolmena kautena WHL-joukkue Red Deer Rebelsissä vuosina 2004–2007. Nykyään hän on Calgary Flamesin päävalmentaja. Brandon on syntynyt vuonna 1989 New Yorkin Huntingtonissa, kun Brent toimi tuolloin New York Islandersin kapteenina. Brandonilla on myös isoveli Merrick Sutter, joka on pelannut jääkiekkoa AJHL-juniorisarjassa.
Sutterin sedät Brian, Darryl, Duane, Rich ja Ron ovat pelanneet kaikki NHL:ssä. Heidän jälkikasvastaan Shaun ja Brett ovat pelanneet jääkiekkoa ammattilaisena. Brett pelasi kaudella 2010–2011 Hurricanesin organisaatiossa ja pelasi yhdessä NHL-ottelussa yhtä aikaa Brandonin kanssa. Brandon Sutterin serkuista Brody ja Luke pelaavat puolestaan WHL:ssä. Heistä Brody varattiin vuonna 2011 Carolina Hurricanesiin. Joidenkin arvostelijoiden mielestä Brandon Sutter hyötyy liikaa sukunimestään ominaisuuksiinsa nähden.
Ura

Brandon Sutter pelasi lähes koko juniori-uransa Red Deerin kaupungissa, Albertassa. Kaudella 2004–2005 hänet nostettiin Red Deer Optimist Rebelsin AMHL-joukkueesta WHL:ään Red Deer Rebelsiin, jossa Sutter pelasi seitsemän runkosarja- ja playoff-ottelua. Hän pelasi joukkueessa kolme seuraavaa kautta, joista kaksi isänsä Brentin alaisena. Rebelsissä pelasi kahden kauden ajan joukkuetoverina myös hänen serkkunsa Brett. Tulokaskaudellaan 2005–2006 16-vuotias Brendan Sutter teki tehot 22+24=46, joilla hän voitti joukkueen sisäisen pistepörssin. Kaudella 2006–2007 Sutter teki yhden kauden WHL-piste-ennätyksensä tehoilla 20+37=57, mutta Rebelsin pistepörssissä hän jakoi kolmannen sijan serkkunsa kanssa.
Carolina Hurricanes varasi Sutterin 11. pelaajana NHL:n varaustilaisuudessa 2007. Hän jatkoi sen jälkeen pelaamista vielä kaudella Rebelsissä kaudella 2007–2008. Sutter oli siellä joukkueensa paras pistemies, maalintekijä ja syöttäjä tehoilla 26+23=49. Kauden lopulla hän siirtyi pelaamaan Hurricanesin organisaatioon, farmijoukkue Albany River Ratsin riveihin, AHL:ään. Sutter teki siellä seitsemässä runkosarjaottelussa tehot 1+1=2 ja seitsemässä playoff-ottelussa tehot 0+2=2. Kauden jälkeen hän teki kolmivuotisen tulokassopimuksen Hurricanesin kanssa.
Kausi 2008–2009 oli Sutterin tulokaskausi NHL:ssä. Hän teki Hurricanesissa 50 runkosarjaottelussa tehot 1+5=6. Sutterin NHL-uran ensimmäinen ja tuon kyseisen kauden ainoaksi jäänyt maali syntyi 23. lokakuuta 2008 Pittsburgh Penguinsin Marc-André Fleuryn selän taakse. Seuraavassa ottelussa New York Islandersin Doug Weight taklasi häntä sillä seurauksella, että Sutter sai aivotärähdyksen ja joutui huilaamaan kahdeksan ottelua. Weight ei saanut tilanteesta rangaistusta. Kauden aikana Sutter pelasi myös vielä 22 ottelua Albany River Ratsissa tehoin 4+8=12. Kaudella 2009–2010 hän paransi tehojaan huomattavasti tehdessään 72 ottelussa tehot 21+19=40, jotka ovat myös hänen yhden kauden piste-ennätyksensä NHL:ssä. Sutter oli Ray Whitneyn kanssa Hurricanesin toiseksi paras maalintekijä Eric Staalin jälkeen. Joukkueen sisäisessä pistepörssissä hän oli viides. Farmin puolella Sutter pelasi seitsemän ottelua.
Sutter aloitti kauden 2010–2011 Hurricanesin varakapteenina. Hän pelasi kauden aikana Hurricanesin kaikki 82 ottelua ja teki niissä 29 pistettä. Kauden jälkeen hän solmi kolmivuotisen jatkosopimuksen Hurricanesin kanssa. Seuraavanakin kautena Sutter pelasi joukkueensa kaikki pelit, ja hän teki niissä 32 pistettä. Vuoden 2012 NHL:n varaustilaisuuden yhteydessä Sutter vaihdettiin yhdessä Brian Dumoulinin ja Carolinan ensimmäisen kierroksen varausoikeuden kanssa Pittsburgh Penguinsiin. Vaihdossa Hurricanes sai Jordan Staalin.
Heinäkuussa 2021 Sutter solmi yksivuotisen ja arvoltaan 1,125 miljoonan dollarin sopimuksen Canucksin kanssa.
Elokuussa 2023 Sutter siirtyi tryout-sopimuksella Edmonton Oilersiin. Hän kuitenkin päätti lopettaa uransa lokakuussa 2023.
Maajoukkue

| Mitalit | Mitalit | Mitalit |  |
| --- | --- | --- | --- |
|  Brandon Sutter alle 20-vuotiaiden Super Series -turnauksessa vuonna 2007. |  Brandon Sutter alle 20-vuotiaiden Super Series -turnauksessa vuonna 2007. |  Brandon Sutter alle 20-vuotiaiden Super Series -turnauksessa vuonna 2007. |  |
Maa:   Kanada
Miesten jääkiekko
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Tšekki 2008 | jääkiekko |  |
Sutterilla on sekä Kanadan että Yhdysvaltain kansalaisuus. Hän edustaa kansainvälisellä tasolla Kanadaa.
Sutter pelasi alle 20-vuotiaiden MM-kilpailuissa vuonna 2008, jolloin hän voitti maailmanmestaruuden. Sutter toimi kultajoukkueen varakapteenina. Hän pelasi myös alle 18-vuotiaiden MM-kilpailuissa vuosina 2006 ja 2007, muttei voittanut niistä mitalia.
Byron Ritchie

| Byron Ritchie |
| --- | --- |

Henkilötiedot
Syntynyt: 27. kesäkuuta 1977 (ikä 47) Burnaby, BC, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  91 kg
Seura
Seura:  SC Bern
Sarja:  NLA
Pelinumero:  93
Pelaajaura
Pääsarjaura:  1998–
Aik. seurat:  Beast of New Haven (AHL),   Carolina Hurricanes (NHL),   Cincinnati Cyclones (IHL),   Florida Panthers (NHL),   Lowell Lock Monsters (AHL),   San Antonio Rampage (AHL),   Rögle BK (Allsv.),   Calgary Flames (NHL),   Vancouver Canucks (NHL),   HC Servette Genève (NLA),   Dinamo Minsk (KHL),   MODO (Elitserien)
NHL-varaus:  165. varaus, 1995 Hartford Whalers
Byron Ritchie (s. 24. huhtikuuta 1977 Burnaby, Brittiläinen Kolumbia, Kanada) on kanadalainen jääkiekkoilija, joka pelaa keskushyökkääjänä NLA-joukkue SC Bernissä. Hän on hyvä luistelija ja ylivoimapelaaja sekä pienestä koostaan huolimatta voimakas ja fyysinen pelaaja, josta kertoo enemmät jäähyminuutit kuin ottelut. Ritchie on pelannut NHL:ssä yhteensä 324 ottelua tehoin 25+33=58. Jäähyminuutteja hän keräsi 373.
Muuta

Ritchie on naimisissa entisen ruotsalaisen NHL-pelaajan Andreas Johanssonin siskon kanssa.
Bo Ericson

| Mitalit | Mitalit | Mitalit |  |
| --- | --- | --- | --- |
|  Bo Ericson |  Bo Ericson |  Bo Ericson |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Oslo 1946 | Moukarinheitto |  |
Bo Evert Ericson (joskus myös Ericsson, 28. tammikuuta 1919 Västra Frölunda – 14. helmikuuta 1970 Karlstad) oli ruotsalainen yleisurheilija, joka kilpaili moukarinheitossa. Hän edusti seuratasolla Örgryte IS:ää. Ericson voitti kultaa Oslon EM-kisoissa 1946 tuloksella 56,44 metriä. Hän osallistui olympialaisiin kerran, Lontoossa 1948. Tuolloin hän sijoittui kuudenneksi tuloksella 52,98.
Ericson paransi urallaan maansa ennätystä kahdesti ja piti sitä hallussaan vuosina 1941–1955. Lisäksi hän voitti Ruotsin mestaruuden peräti kymmenen kertaa ja piti hallussaan maansa ennätystä myös painonheitossa.
Ennätykset

Moukarinheitto: 57,19 m (1947)
Carl Bosch

| Carl Bosch |
| --- | --- |

Henkilötiedot
Syntynyt: 27. elokuuta 1874 Köln, Saksa
Kuollut: 26. huhtikuuta 1940 Heidelberg, Saksa
Kansalaisuus:   Saksalainen
Koulutus ja ura
Tutkinnot:  Technische Universität Berlin
Instituutti:  BASF  IG Farben
Tutkimusalue:  Kemia
Tunnetut työt:  Haber–Bosch-menetelmä  Korkean paineen kemia
Palkinnot:   Nobelin kemianpalkinto (1931)
Carl Bosch (27. elokuuta 1874 Köln – 26. huhtikuuta 1940 Heidelberg) oli saksalainen kemisti ja insinööri. Hän sai Nobelin kemianpalkinnon vuonna 1931 yhdessä Friedrich Bergiuksen kanssa korkean paineen kemian menetelmien kehittämisestä. Carl Bosch oli merkittävä yritysjohtaja saksalaisen maailman suurimman kemianteollisuuden yrityksen IG Farbenin toimitusjohtaja ja myöhemmin hallituksen puheenjohtaja sekä Ford Motor Companyn Saksan-yrityksen hallituksen puheenjohtaja. Lisäksi Bosch oli IG Farbenin kokonaan omistaman Yhdysvaltain-tytäryhtiön hallituksen jäsen.
Bosch opiskeli Berliinin teknillisessä yliopistossa ja myöhemmin Leipzigin yliopistossa. Vuonna 1899 hän aloitti työt BASFin palveluksessa. Vuodesta 1908 vuoteen 1913 Bosch kehitti Haber–Bosch-menetelmää yhdessä Fritz Haberin kanssa. Ensimmäisen maailmansodan aikana Bosch työskenteli petrolin ja metanolin korkeassa paineessa tapahtuvan synteesin parissa. Bosch oli yksi IG Farbenin perustajista ja toimi sen hallituksen puheenjohtajana vuodesta 1935 alkaen. Hän oli myös amatööriastronomi. Bosch sai Frankfurtin kaupungin Goethe-palkinnon vuonna 1939.
Carl Boschista tuli IG Farbenin toimitusjohtaja vuonna 1926. Carl Boschista tuli Ford Motor Companyn Saksan-yrityksen hallituksen puheenjohtaja, kun yritys liitettiin osaksi IG Farbenia vuonna 1928. Vuonna 1933 pian Hitlerin valtaannousun jälkeen Bosch solmi IG Farbenin toimitusjohtajana Hermann Göringin johtamien Saksan ilmavoimien kanssa sopimuksen korkeaoktaanisen lentopolttonesteen valmistamisesta. Tämä polttoainesopimus mahdollisti Saksan ilmavoimien pommitukset myöhemmin.
Carl Bosch kuoli ennen toisen maailmansodan päättymistä natsi-Saksan tappioon. IG Farbenin johtajia syytettiin ja tuomittiin Nürnbergin sotasyyllisyysoikeudenkäynnissä, oikeusjutussa nimeltään The United States of America vs. Carl Krauch, et al.
Aiheesta muualla

Boschin elämäkerta Nobel-säätiön sivulla
1900-luvun tärkein keksintö (Arkistoitu – Internet Archive)
Burned Ground Strategy

| Burned Ground Strategy Esqarial |
| --- | --- | --- |

Studioalbumin tiedot
 Julkaistu: 1. syyskuuta 2008
 Tyylilaji: tekninen death metal
 Kesto: 41.19
 Levy-yhtiö: Propaganda Promotion
Esqarialin muut julkaisut
| Klassika 2004 | Burned Ground Strategy 2008 |   |
Burned Ground Strategy on puolalaisen teknisen death metalin yhtyeen Esqarialin viides studioalbumi, joka on julkaistu vuonna 2008.
Kappaleet

Alarm! – 0.41
Mors Tua Vita Mea – 4.55
Experiment Fear – 2.32
Devastated Harmony – 3.57
Children's Crusade – 3.55
They're Coming... – 0.52
Burned Ground Strategy – 5.13
Operation Totentanz – 4.57
Question of Honour – 3.59
The Colour of Your God – 4.38
Cyanide Candies – 5.40
Aiheesta muualla

Burned Ground Strategy Discogsissa. (englanniksi)
Albumi Burned Ground Strategy Encyclopaedia Metallum -sivustolla (englanniksi)
Bumerangi (sarjakuvahahmo)

| Bumerangi |
| --- | --- |
 Bumerangi, tappaja joka palaa aina takaisin
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Tales to Astonish #81 (1965)
Henkilötiedot
Oikea nimi:  Fred Myers
Status:  Aktiivinen
Ryhmäsidokset:  Kingpin, Kahdentoista Kopla
Henkilöllisyydet:  Fred Slade
Voimat:  Ei yli-inhimillisiä voimia. Huippuluokan syöttäjä aseistettuna valikoimalla tappavia bumerangeja.
Bumerangi, oikealta nimeltään Fred Myers on Marvel-kustantamon sarjakuvissa esiintyvä superroisto. Hahmon ensiesiintyminen tapahtui Tales to Astonish-lehden numerossa 81 (1965). Hahmon loivat Stan Lee ja Jack Kirby. Bumerangi ei koskaan ole ollut erityisen pahamaineinen rikollinen (luultavasti hahmon yhteneväisyyksistä toisen suositumman vihollisen Napakympin kanssa), mutta on toiminut menestyksekkäästi superroistoryhmittymissä, kuten Kahdentoista Koplassa. Hänen koodinimensä tulee miehen mestarillisesta taidosta käsitellä erilaisia bumerangeja.
Suomessa Bumerangin ensiesiintyminen tapahtui Ihmesarjan numerossa 5 (1967) tarinassa Hulk tapaa Bumerangin (osa 1/2). Samassa tarinassa myös Hulk esiintyi ensimmäisen kerran Suomessa.
Historia

Fred Myers syntyi Alice Springsissä, Australiassa. Hän kasvoi kuitenkin Yhdysvalloissa, jossa vartuttuaan ryhtyi pelaamaan baseballia. Myers oli huippuluokan syöttäjä, joka kuitenkin ajautui ottamaan lahjuksia ja järjestämään järjestettyjä otteluita. Tämän tultua ilmi, Myers potkittiin ulos kaikista suurimmista liigoista. Vailla päämäärää Myersiin otti myöhemmin yhteyttä laaja rikollisjärjestö, joka näki Myersin kyvyissä potentiaalia. Myers suostui jatkamaan rikollisia toimiaan ja järjestö varusti hänet puvulla ja laajalla bunerangiarsenaalilla. Myers ryhtyi kutsumaan itseään Bumerangiksi.
Myöhemmin Bumerangi palasi takaisin Australiaan, jossa hän kehitti taitojaan ja rakenteli lisää erilaisia temppubumerangeja. Päätettyään olevansa valmis Bumerangi matkusti takaisin Yhdysvaltoihin, jossa tarjosi rikolliskartelleille taitojaan palkkasoturina. Esimerkiksi Hopeasamurai, Kingpin ja Justin Hammer hyödynsivät miehen taitoja. Bumerangi on kuulunut Syndikaattiin, Pahuuden Mestareihin ja Kahdentoista Koplassa.
Ultimate Bumerangi

Ultimate Marvel-jatkumossa Bumerangi esiintyi lyhyesti taistellessaan Tuomaria vastaan. Paikalle sattunut Hämähäkkimies vangitsee Tuomarin ja kiitollinen Bumerangi tarjoaa ryöstösaaliistaan tuhansia dollareita Hämähäkkimiehelle, mikäli tämä auttaisi hänet pakoon. Hämähäkkimies kieltäytyy ja vangitsee Bumerangin seitillään Tuomarin seuraksi.
Aiheesta muualla

Marvel-kustantamon kotisivujen osuus Bumerangista (englanniksi)
Spiderfan.org-sivuston osuus Bumerangista (Arkistoitu – Internet Archive) (englanniksi)
Bumerangi esittelemässä poliiseille tappavia taitojaan.